b'\n_START_ARTICLE_\nRde\xc4\x8da mese\xc4\x8dina\n_START_SECTION_\nVsebina\n_START_PARAGRAPH_\nZgodba se za\xc4\x8dne, ko glavna oseba romana Ivo \xc4\x8cernigoj, svetovalec za korporacijske komunikacije, prejme klic, v katerem izve da se je njegov prijatelj iz mladosti vrgel pod vlak. \xc5\xa0e isti dan se Ivo odpravi na pogreb v Brod, mesto kjer je odra\xc5\xa1\xc4\x8dal. Mesto se je od njegovega zadnjega obiska precej spremenilo, med drugim so zgradili tudi najve\xc4\x8dji zabavi\xc5\xa1\xc4\x8dni park v Vzhodni Evropi, imenovan Sanjska republika. Ivo kmalu posumi, da njegov prijatelj ni storil samomora, ampak je bil \xc5\xbertev hladnokrvnega umora, zato se odlo\xc4\x8di ostati v mestu. Po na videz slu\xc5\xbebenem sestanku z Rudolfom Bergincem namre\xc4\x8d ugotovi, da je povezava med vodilnimi Sanjske republike in smrtjo njegovega prijatelja. Ker policija zaklju\xc4\x8di primer kot samomor, se Ivo odlo\xc4\x8di sam raziskati resnico, pri \xc4\x8demer se zaplete v politi\xc4\x8dne spletke lokalnih pomembne\xc5\xbeev, njegova prisotnost in raziskovanje v mestu pa za\xc4\x8dne motiti tudi nekaj drugih prebivalcev Broda. Med vsem tem dogajanjem pa se zopet sre\xc4\x8da s Tanjo, ljubeznijo svoje mladosti. Dogajanje je na samem za\xc4\x8detku postavljeno v Ljubljano, pozneje pa se odvija v Brodu, kraju med Ljubljano in Bledom. \xc4\x8cas ni dolo\xc4\x8den, a na\xc4\x8din pisanja nam pove, da je dogajanje postavljeno v sedanjost. Roman je precej tipi\xc4\x8dna kriminalka, katere dogajanje je hitro in dinami\xc4\x8dno. Kljub tipi\xc4\x8dni politi\xc4\x8dno-kriminalni zgodbi je roman napisan kvalitetno in za bralca hitro in lahko berljiv.\n_START_SECTION_\nOcene in nagrade\n_START_PARAGRAPH_\nRoman je bil leta 2009 nominiran za kresnikovo nagrado.'